ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ ኣብ ትሕተ ሰሃራ ኣፍሪቃ፡ ብዙሓት ጋዜጠኛታት ዝኣሰረት ሃገር ተባሂላ 14 ታሕሳስ 2018 ምንጪ ስእሊ, MAHEDER HAILESELASSIE TADESE ኤርትራ ኣብ ትሕተ ሰሃራ ኣፍሪቃ ካብ ዘለዋ ሃገራት፡ እታ ብዙሓት ጋዜጠኛታት ዝኣሰረት ሃገር እያ ኢሉ ኮሚቴ ተሓላቒ ደሕንነት ጋዜጠኛታት (ሲፒጄ)። እቲ ኮሜቲ ነዚ ዝበለ፡ ትማሊ ሓሙስ ኣብ ዘውጸኦ ሓድሽ ናይ 2018 ጸብፃብ እዩ። እቲ ጸብጻብ፡ ኣብ ኤርትራ 16 ጋዜጠኛታት ኣብ ማሕዩር ከምዘለዉ ይገልጽ። መብዛሕተኦም እቶም ኣብ ኤርትራ ተሓይሮም ዝርከቡ ጋዜጠኛታት፡ መንግስቲ እታ ሃገር ኣብ 2001 ናጻ ሚድያታት ካብ ዝዓጸወሉ ግዜ ጀሚሩ ኣብ ማእሰርቲ ዝርከቡ እዮም ኢሉ። "ኩሎም ብህይወት ይሃልዉ ኣይሃልዉ ኣይፍለጥን" ክብል'ውን ወሲኹ ሓቢሩ። ተቐማጢ ሆላንድ ኤርትራዊ ጋዜጠኛ ሃብቶም ዮውሃንስ እውን ኩነታት ናይዞም ጋዜጠኛታት ከምዘይፍለጥ ይዛረብ። "ንሳቶም ጥራሕ ከይኮኑ ተኣሲሮምሲ፡ ስድረኦምን ደቆምን'ውን ኣብ ዘሰቅቕ ኩነታት እዮም ይነብሩ ዘለዉ" ዝበለ ሃብቶም፤ "እንድሕር ጋዜጠኛታት ጠፊኦም፡ ሃገር ኣብ ጸልማት እያ ትነብር" ዝብል እምነት እዩ ዘለዎ። ኤርትራ፡ ኣብ 2019 ካብ ሞንጎ ዝብጽሓ ቦታታት ኢትዮጵያን ኤርትራን ብናፅነት ፕረስ ኣብ ድሕሪት ተሰሪዐን ኣብ ኤርትራ ኮይኑ ንፕረዚደንት ኢሳያስ ዝነቅፍ ሚኒስተር ነበር ካልኦት ሃገራትከ?
